
                    NICOLAE ROBU
               REFERAT

privind modificarea H.C.L. nr.7/2011 şi H.C.L. nr.112/2012 privind închirierea terenurilor aferente imobilelor cu destinaţia de locuinţă dobândite în proprietate în baza prevederilor Legii nr.112/1995 şi Legii nr.79/1997 şi stabilirea chiriei şi a tarifului de bază a chiriei, prin indexarea cu rata inflaţiei
Pentru locuinţele care au fost preluate în proprietatea Statului Român după data de 06.03.1945 şi care ulterior au fost înstrăinate unor persoane fizice în baza prevederilor Legii nr.112/1995 şi Legii nr.79/1997, suprafeţele de teren care au depăşit suprafaţa aferentă construcţiilor, au rămas ca urmare a vânzării locuinţelor în proprietatea Statului Român.

În conformitate cu art. 3 din Hotărârea Consiliului Local al Municipiului Timişoara nr.275/28.07.2009 – privind vânzarea terenurilor aferente imobilelor construcţii dobândite în temeiul Legii nr.112/1995, terenul aflat sub imobilul construcţie se va atribui în mod gratuit proprietarului construcţiei potrivit art. 36 alin. 2 din Legea Fondului Funciar nr.18/1991.

Astfel, terenul aferent imobilului construcţie dobândit în temeiul Legii nr.112/1995 şi Legii nr.79/1997 rămas în proprietatea Statului Român şi care nu a fost situat sub construcţie, a fost închiriat acestor persoane în baza Hotărârii Consiliului Local nr.7/25.01.2011 modificată prin Hotărârea Consiliului Local nr.112/28.09.2012. 

Ca urmare a apariţiei HCLMT nr.275/2009, modificată prin HCLMT nr.169/02.11.2012, în vederea vânzării acestor terenuri către proprietarii acestor imobile, este necesar ca înaintea încheierii contractului de vânzare-cumpărare asupra terenului aferent imobilelor sau în situaţia în care nu se va solicita cumpărarea acestor terenuri, este necesar ca terenurile aferente să fie închiriate proprietarilor imobilelor construcţii dobândite în baza Legii nr.112/1995 şi Legii nr.79/1997, urmând a se încheia contracte de închiriere prin intermediul  Direcţiei Clădiri şi Dotări Diverse. Calculul chiriei se face în conformitate cu OUG nr.40/1999 – actualizată – privind protecţia chiriaşilor şi stabilirea chiriei pentru spaţiile cu destinaţia de locuinţe la tariful de bază lunar al chiriei (lei/mp.) prevăzut de HG nr.310/2007, chiriile diferenţindu-se pe zone în cadrul localităţii.

Până în prezent s-au încheiat contracte de închiriere pentru terenurile aferente imobilelor cu destinaţia de locuinţă dobândite în proprietate în baza prevederilor Legii nr.112/1995 şi Legii nr.79/1997, iar chiria s-a calculat la tariful de bază de 0,04 lei/mp/lună, tarif stabilit de H.G. nr.310/2007.

Aând în vedere faptul că din anul 2007 tariful de bază lunar al chiriei (lei/mp/lună) nu s-a actualizat, propunem actualizarea acestui tarif în funcţie de rata anuală a inflaţiei începând din anul 2007.

Astfel, rata inflaţiei pentru :

· anul 2007 a fost de 6,56%, 
· anul 2008 a fost de 6,57%,
· anul 2009 a fost de 7,85%
· anul 2010 a fost de 5,59%
· anul 2011 a fost de 7,96%,
· anul 2012 a fost de 5,79%
şi ca urmare tariful de bază pentru calculul chiriei, indexat, va fi de 0,06 lei/mp/lună

Totodată propunem ca acest tarif să se indexeze anual cu rata inflaţiei, comunicată de Institutul Naţional de Statistică.
Astfel, propunem aprobarea noului contract cadru pentru închirierea acestor terenuri şi modificarea în mod corespunzător a H.C.L.M.T. nr.7/2011 şi H.C.L.M.T. nr.112/2012 prin emiterea unei noi Hotărâri de Consiliu Local în acest sens.
În continuare explicităm modul de închiriere a acestor terenuri:

· Terenurile aferente imobilelor dobândite în proprietate în baza Legii nr.112/1995 şi Legii nr.79/1997 se închiriază către proprietarii de locuinţe, respectiv către persoanele care le-au dobândit în proprietate, moştenitorilor acestora sau cumpărătorilor subsecvenţi, în cotă indiviză corespunzătoare cotei deţinute în baza contractului de vânzare-cumpărare a locuinţei, respectiv în baza actelor adiţionale la acesta

· Calculul chiriei se va face la tariful de bază de 0,06 lei/mp./lună indexat anual cu rata inflaţiei prin inmulţirea suprafaţei de teren aferentă cu acest tarif. Chiriile pentru aceste terenuri se diferenţiază pe categorii de zone, în conformitate cu zonarea avută în vedere la stabilirea impozitelor şi taxelor locale pentru terenuri, prin aplicarea unui coeficient la chiria de bază, după cum urmează: 

──────────────────────────────────────────────────

    Zona

 în cadrul           Categoria localităţii

localităţii    ───────────────────────────────

                               Municipii    

──────────────────────────────────────────────────

     A                           3,5         

     B                           2,5         

     C                           2           

     D                          1,5         

──────────────────────────────────────────────────

Astfel, calculul chiriei se va face după următoarea formulă:

	Suprafaţa

(mp.)
	Tarif

(lei/mp.)
	Coeficient de zonă
	TOTAL

(col.1 x col.2 x col.3)

	a
	b
	c
	d

	
	
	
	

	TOTAL

CHIRIE /LUNĂ


	X
	X

· Prin terenuri aferente imobilelor se înţeleg terenurile situate la aceeaşi adresă poştală cu clădirea de locuit, fiind delimitate prin împrejmuiri sau calcane în conformitate cu planul parcelar, fiind incluse atât curţile cât şi grădinile aferente imobilelor

· Actele necesare în vederea încheierii contractului de închiriere pentru terenurile aferente acestor imobile sunt: copia contractului de vânzare-cumpărare a locuinţei, extrasul de Carte Funciară nu mai vechi de 30 de zile, copia actului de identitate şi după caz planul parcelar sau documentaţia de apartamentare/intabulare a construcţiei. Proprietarii vor prezenta pentru fiecare document depus în copie şi originalul acestuia pentru verificarea autenticităţii

· Contractul de închiriere se va încheia pe termen de 1 an. La expirarea termenului, contractul de închiriere se prelungeşte de drept pe o perioadă egală cu termenul de închiriere, în aceleaşi condiţii în care a fost încheiat contractul iniţial. În cazul în care intervine o modificare în contractul de închiriere iniţial, cu privire la părţile contractante sau la obiectul contractului, acesta se va modifica printr-un act adiţional sau prin încheierea unui nou contract de închiriere.
· Contractul de închiriere se reziliază unilateral de către instituţia noastră în cazul retrocedării suprafeţei de teren respective către foştii proprietari sau moştenitorii acestora, precum şi în cazul în care planul urbanistic local o impune

· În cazul refuzului încheierii contractului de închiriere pentru terenul aferent acestor imobile, proprietarii vor fi somaţi să se prezinte pentru încheiera acestora, 
· Neachitarea chiriei lunare pentru terenurile aferente atrage după sine calcularea de majorări de 0,5% lei/zi întârziere începând cu prima zi a lunii următoare scadenţei de plată a chiriei stabilite conform contractului de închiriere
Ca urmare a celor arătate mai sus propunem aprobarea noului contract cadru pentru închirierea acestor terenuri, modificarea tarifului, stabilirea chiriei şi modificarea în mod corespunzător a H.C.L.M.T. nr.7/2011 şi H.C.L.M.T. nr.112/2012 prin emiterea unei noi Hotărâri de Consiliu Local în acest sens..

